Súradnice: 43°42′15″S 7°18′42″V﻿ / ﻿43,70417°S 7,31167°V﻿ / 43.70417; 7.31167

**Villefranche-sur-Mer** je francúzska obec, ktorá sa nachádza v departemente Alpes-Maritimes, v regióne Provence-Alpes-Côte d’Azur. Villefranche-sur-Mer, okcitánsky v nárečí Nice – *Vilafranca de Mar*, taliansky *Villafranca Marittima* je francúzske mesto na Azúrovom pobreží situované medzi Nice a Monakom. Pôvodné Villefranche bolo premenované v roku 1988 na Villefranche-sur-Mer.

Poloha
------

Obec má rozlohu 4,88 km². Najvyšší bod je položený 575 m n. m. a najnižší bod 0 m n. m.

História mesta
--------------

Prístav bol používaný od doby antiky Grékmi a Rimanmi. Latinský názov obce bol „Olivula Portus". Často bola obeťou útokov barbarov. Preto obyvatelia zanechali toto sídlo a ukryli sa vyššie v horách. Založili tam obec „Montolivo". 

V roku 1295 Karol II. Anjou, gróf de Provence, pochopil strategický význam tohto miesta situovaného na hranici ríš. Aby dodal odvahu obyvateľom znovu obývať pobrežie, dal im daňové úľavy. Znovuzaloženú obec pomenoval „Villa Franca".

V roku 1388 Villefranche zdedil vojvoda Savojský. Mesto sa stalo námorným prístavom Savojska až do postavenia prístavu v Nice v 18. storočí, čo spôsobilo stratu príjmov zo všetkých námorných obchodov v prístave. 

V roku 1453 bol prístav okupovaný franko-tureckým veliteľom Khayr ad-Din Barberousse. Vojvoda Emmanuel-Philibert Savojský (1528 – 1580) nariadil posilnenie hradieb. V rámci opevňovania mesta boli postavené pevnosť „Mont Alban" a citadela „Saint-Elme". V dokoch tohto prístavu bola postavená aj prvá vojnová flotila. 

Francúzi okupovali grófstvo Nice viackrát medzi 1710 a 1722 a znova 1744, počas vojny o rakúske následníctvo, keď princ de Conti zaútočil na Mont Alban so svojimi franko-španielskymi oddielmi proti Savojcom Charlesa-Emanuela III. 

V priebehu 18. storočia mesto stratilo svoju dôležitosť na mori a v prístave kvôli postaveniu prístavu „Lympia" v Nice. 
V 1793 francúzske revolučné vojsko obsadilo grófstvo Nice a Villefranche a tieto boli pod francúzskou vládou do 1814, kedy si ho podriadil opäť vojvoda Savojský.

V 1856 zriadil v meste vojvoda Savojský lazaret pre ruských cárskych námorníkov, ktorí si urobili v prístave svoju námornú bázu pre loďstvo Stredozemného mora. Tento príchod vyvolal výstavbu potrebnej infraštruktúry Viktorom Emanuelom II. hlavne cestu do rejdy (kotvisko).

V 1860 grófstvo Nice bolo znovu anektované Francúzskom na základe zmluvy z Turína a plebiscitu vyvolaného nicejskými nacionalistami. 

Do 1891 boli časťami Villefranche aj Beaulieu do 1904 a Saint-Jean, ktoré sa neskôr osamostatnili ako mestá.

Od 1816 mali v meste svoje sídlo aristokrati z Ruska a Anglicka. 

Rejda vo Villefranche slúžila aj šiestej flotile Spojených štátov počas Druhej svetovej vojny v rámci organizácie Severoatlantickej zmluvy v rokoch 1945 – 1966. 

Villefranche-sur-Mer je dnes prvý prístav pre plachetnice vo Francúzsku.

Obyvateľstvo
------------

Počet obyvateľov obce je 5 416 (2011).

Nasledujúci graf zobrazuje vývoj počtu obyvateľov v obci.

Zdroje: INSEE

Známe osobnosti
---------------

* Honoré d’Urfé, barokový románopisec, autor románu L’Astrée, žil tu a skonal
* Henri-Eugène Le Sidaner, (1862 – 1939), maliar impresionista, má tu svoje múzeum
* Katherine Mansfield, herečka
* Jean Cocteau
* Aldous Huxley a partnerka Christine Boumeester a Henri Goetz
* Volti, sochár a maliar, ktorému mesto zriadilo múzeum
* Keith Richards, gitarista, člen skupiny Rolling Stones, so svojou priateľkou Anitou Pallenberg v 1971 vo „Villa Nellcôte" kde Rolling Stones nahrali album „Exile on main street".
* Aktuálne v meste vlastnia rezidencie Tina Turner, Bono z U2 a Elton John.
* Býva tu Nicole Coste, matka Alexandra, syna Alberta II. monackého so svojimi troma deťmi.

Partnerské obce
---------------

* Taliansko  Bordighera, Taliansko
* Germany  Reiskirchen, Nemecko
* Belgicko  Nieuport, Belgicko
* Švajčiarsko  Plan-les-Ouates, Švajčiarsko
* Taliansko  Villafranca d'Asti, Taliansko

Prístav Villefranche-sur-Mer
----------------------------

* KláštorKláštor
* PromenádaPromenáda
* Rotschildova Vila EphrusiRotschildova Vila Ephrusi
* RejdaRejda
* Henri-Eugène Le SidanerHenri-Eugène Le Sidaner
* CitadelaCitadela
* Oceánologické observatóriumOceánologické observatórium
* Pevnosť Mont Alban postavená v 1560Pevnosť Mont Alban postavená v 1560

Iné projekty
------------

Commons
* Spolupracuj na Commons Commons ponúka multimediálne súbory na tému **Villefranche-sur-Mer**

Referencie
----------

1. ↑   *Répertoire Géographique des Communes* [online]. Institut national de l'information géographique et forestière (IGN). Dostupné online. (po francúzsky)
2. ↑  Populations légales 2009 [online] Institut national de la statistique et des études économiques (Insee). Dostupné online. (po francúzsky)
3. ↑  Résultat du recensement de la population 2008 [online] Institut national de la statistique et des études économiques (Insee). Dostupné online. (po francúzsky)

Pozri aj
--------

* Zoznam obcí departementu Alpes-Maritimes

Zdroj
-----

*Tento článok je čiastočný alebo úplný preklad článku Villefranche-sur-Mer na francúzskej Wikipédii.*


|  |  |
| --- | --- |
| Portal | Francúzsky portál |

Autoritné údaje: * BnF: 107502406
* GND: 4119435-4
* LCCN: n79089785
* NK ČR: ge764772
* VIAF: 145404616
* WorldCat: lccn-n79089785